open-index/open-wikipedia-markdown huggingface dataset:
Eunomos (Sparta)

**Eunomos** () z kráľovského rodu Eurypontovcov  bol kráľom Sparty (možno mýtickým) približne na začiatku ôsmeho storočia pred Kr.

Nič bezpečné o pôvode a panovaní kráľa Eunoma nevieme a z toho mála čo nám vo svojich písomnostiach zanechali antickí autori nemôžeme nesporne dokázať či bol Eunomos historickou osobou. Podľa historika Herodota bol synom Polydekta a otcom Charilaa. Pausanias tvrdí, že bol následníkom Prytana a jeho synom a následníkom bol Polydektes. Básnik Simónides píše, že zákonodarca Lykurgos bol bratom Eunoma a v jeho zozname kráľov Sparty a v zoznamoch   historika Eusebia Kaisarejského či Diodora Sicílskeho sa kráľ Polydektes neuvádza. V uvedených zoznamoch je predchodcom Eunoma Prytanis. Ako vidíme v zoznamoch starších kráľov Sparty kráľovského rodu Eurypontovcov vládne u antických autorov poriadny zmätok.

Anglický učenec H.F.Clinton existenciu Eunoma spochybňuje píše, že meno Eunomos (čo je v preklade z gréčtiny *fungovanie právneho štátu*) mohlo byť len prívlastkom kráľa Polydekta, ktorý bol podľa niektorých antických historikov bratom zákonodarcu Lykurga.

Z novovekých historikov (napr. W. Forrest,  A. Jones, Jona Lendering a iní) sa väčšina prikláňa pri týchto spartských kráľoch k zoznamu od Herodota v ktorom sa píše, že nasledníkom Eunoma bol jeho syn Charilaos a vládu Eunoma kladú do obdobia začiatku ôsmeho storočia pred Kr.

Čo sa týka informácii o dobe vlády Eunoma tú nám zanechal Pausanias, ktorý zaznamenal, že počas jeho vlády prežívala Sparta obdobie mieru.
## Zdroje
* Herodotos, *História*, VIII, 131.
* Pausanias, *Periégésis tés Hellados*, 2,36,4; 7,3,2; 4,4,4.
* Henry Fynes Clinton, *Fasti Hellenici*.
* Diodoros Sicílsky, *Bibliotheca historia*, 7,8,2.
*http://books.google.sk/books?id=nGiLNe5VYGwC&pg=PA144&dq=Simonides+Eurypon&hl=sk&ei=k5ZfTdziGNDd4gax9OjzCQ&sa=X&oi=book_result&ct=result&resnum=2&ved=0CDAQ6AEwAQ#v=onepage&q=Simonides%20Eurypon&f=false
* http://books.google.sk/books?id=C4puAAAAIAAJ&q=Polydektes+Sparta+Forrest&dq=Polydektes+Sparta+Forrest&hl=sk&ei=Vpd_Te6lDYnusgbf-anmBg&sa=X&oi=book_result&ct=result&resnum=2&ved=0CDAQ6AEwAQ

Kategória:Vládcovia Sparty
Netišyn

**Netišyn** (; ; ) je mesto regionálneho významu v západnej časti Ukrajiny v Chmeľnyckej oblasti. Nachádza sa na rieke Horyň, približne 140 km od mesta Chmeľnyckyj v historickom regióne Volyň, a nachádza sa len pár kilometrov od Chmeľnyckej jadrovej elektrárne.

## Všeobecné  informácie

V roku 2010 tu žilo približne 36 000 obyvateľov. Hustota osídlenia: 1 459,26 obyv./km². Železničná stanica Kryvyn. Prvá písomná zmienka je z roku 1542.

Blízko Netišyna je jadrová elektrárň.

## Referencie


## Iné projekty

Kategória:Mestá na Ukrajine
Kategória:Geografia Chmeľnyckej oblasti
Paraguaj (rieka)

**Paraguaj** alebo **Paraguay** (, ) je jednou z najväčších riek Južnej Ameriky a pravostranný prítok rieky Paraná. Rieka preteká Brazíliou, Bolíviou, Paraguajom a Argentínou. Je dlhá približne  a odvodňuje územie s rozlohou . 

## Priebeh toku
Prameň rieky sa nachádza v severozápadnej časti Brazílskej vysočiny a tečie prevažne južným smerom. Preteká močaristou prepadlinou *Pantanal* a nížinnou oblasťou *Gran Chaca*. Koryto rieky je veľmi členité, piesčité a vytvára mnohé plytčiny, ktoré sťažujú plavbu lodí. Šírka rieky je na strednom toku 300, na dolnom 1 000 a hĺbka dosahuje zväčša 10 až . Najdôležitejšími prítokmi sú Rio Verde, Pilcomayo a Bermejo. 

## Vodný režim
V období sucha (júl - august) majú mnohé prítoky len minimum vody a neraz vysychajú a vodu si tak udrží len niekoľko najväčších riek. V jarnom a letnom období (október - apríl) - počas obdobia dažďov, sa veľa riek vylieva z korýt a výdatne zásobuje močariská. Postupným odtekaním tak zásobujú Paraguaj vodou i v suchšom období roka. Priemerný ročný prietok pri Asuncióne predstavuje /s a v ústí /s.

## Využitie
Vďaka dostatku vody i hĺbke koryta je rieka hlavnou transportnou tepnou Paraguaja. Pravidelné prehlbovanie koryta umožňuje lodiam s ponorom do  plávať až do mesta Concepción a lodiam s menším ponorom až do mesta Corumbá. Do Asunciónu môžu plávať oceánske lode.

## Iné projekty

## Referencie

## Zdroj
* 

Kategória:Povodie Paraná
Kategória:Rieky v Argentíne
Kategória:Rieky v Brazílii
Waterloo

**Waterloo** môže byť:
* mestská štvrť, pozri Waterloo (Londýn)
* stanica metra, pozri Waterloo (stanica metra)
* železničná stanica, pozri Waterloo (železničná stanica)
* mesto v Belgicku, pozri Waterloo (Belgicko)
* mesto v Ontáriu, pozri Waterloo (Ontário)
* mesto v Québecu, pozri Waterloo (Québec)
* album skupiny ABBA, pozri Waterloo (album)
* singel skupiny ABBA, pozri Waterloo (singel)

## Pozri aj
* Waterloo & City Line
* Bitka pri Waterloo
* Waterloo Bridge
* Medzinárodný železničný terminál Waterloo
* Waterloo International (železničná stanica)
Uruguaj (rieka)

**Uruguaj** (, ) je jednou z najväčších riek Južnej Ameriky. Rieka preteká  Brazíliou, Uruguajom a Argentínou. Je dlhá približne  a odvodňuje územie s rozlohou cca 365 tisíc km².

## Priebeh toku
Rieka vzniká sútokom zdrojníc *Pelotas* a *Canoas*, prameniacich na západných svahoch masívu *Serra de Mar*. Po mesto San Tomé preteká lávovou planinou, pričom vytvára množstvo perejí a vodopádov. Pokračuje juhozápadným smerom do La Plata, kde ústi s riekou Paraná do Atlantického oceánu. Hlavné prítoky sú Ibikui a Río Negro.

## Vodný režim
V období sucha (júl - august) má ako väčšina riek v oblasti len minimum vody, no v jarnom a jesennom období počas obdobia dažďov sa často vylieva z korýt a zaplavuje široké okolie. Priemerný ročný prietok pri ústí dosahuje /s.

## Využitie
Vďaka dostatku vody je rieka splavná pre námorné lode po mesto Paysandú a riečne lode po vodopády pri Salte a Concordii. 

## Referencie

## Iné projekty

## Zdroj
* 

Kategória:Rieky v Argentíne
Kategória:Rieky v Brazílii
Mláky (potok)

**Mláky** (alebo aj **Východnianka**) je potok na Liptove, v západnej časti okresu Poprad a vo východnej časti okresu Liptovský Mikuláš. Je to pravostranný prítok Bieleho Váhu, má dĺžku  a je tokom IV. rádu. 

## Vznik
Mláky sú jedným z vodných tokov, ktoré vznikajú bifurkáciou. Oddeľuje sa od koryta Belianskeho potoka v Tatranskom podhorí južne od osady Tri studničky v nadmorskej výške približne , na katastrálnom území Štrbské Pleso.

## Opis toku
Od Troch studničiek tečie najprv smerom na juhozápad cez lokalitu Mláky, esovito sa stáča, zľava sa oddeľuje vedľajšie koryto (tečie najprv na juh, potom na juhovýchod a južne od lokality Mláky sa spája s korytom Belianskeho potoka) a Mláky tečú smerom na juh, pričom vtekajú do Liptovskej kotliny. Tu potok najprv priberá krátky pravostranný prítok od Pálenice (), následne vytvára výrazný oblúk prehnutý na západ, zároveň tečie súbežne s korytom Grúňového potoka na ľavom brehu, a spoločne z troch strán obtekajú masív Hrubého grúňa () na východe. Južne od Hrubého grúňa tečie okrajom lokality Čierťaž na pravom brehu, vzďaľuje sa od koryta Grúňového potoka a koryto sa esovito ohýba na východ. Ďalej sa potok prudko stáča na juhozápad, podteká teleso diaľnice D1, koryto mení smer toku viac na juhojuhozápad a preteká intravilánom obce Východná. Pod obcou sa opätovne stáča, na krátkom úseku tečie na juh a JJZ od stredu Východnej sa vlieva do Bieleho Váhu.

## Geomorfologické celky
*Podtatranská kotlina, geomorfologické podcelky:
**Tatranské podhorie
**Liptovská kotlina (geomorfologická časť Hybianska pahorkatina)

## Prítoky
Nepriberá žiadne významné prítoky s výnimkou jediného krátkeho pravostranného potoka na hornom toku z oblasti Pálenice.

## Ústie
Do Bieleho Váhu ústi juhojuhozápadne od stredu obce Východná v nadmorskej výške 

## Obce
Potok preteká cez dve katastrálne územia:
*Štrbské Pleso, neobývaným a husto zalesneným územím na východ od osady Podbanské
*Východná, cez prevažne nezalesnené, resp. iba riedko zalesnené územia, ako aj intravilánom tejto obce

Kategória:Potoky na Slovensku
Kategória:Povodie Váhu
Kategória:Vodné toky v Tatranskom podhorí
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Kategória:Vodné toky v okrese Poprad
Nadž’ Hammádí

**Nadž’ Hammádí** (iné prepisy: **Nag’ Hammádí, Nadž Hammádí, Nag Hammádí**;  – prepis podľa spisov. arab.: Nadž’ Hammádí, prepis podľa egyp. arab.: Nag’ Hammádí, výslovnosť podľa egyp. arab.: [näg-e hämmäädi]/ ) je mesto v južnom Egypte. Leží na západnom brehu rieky Níl v guvernoráte Kiná, v regióne antických sídiel Diospolis Parva (dnes *Híw*) a Chénoboskion (dnes *Kasr*),  severozápadne od dnešného *Luxoru* (antické Téby alebo Diospolis Magna).Je známe vďaka starovekým koptským rukopisom, ktoré sa našli neďaleko.

Jeho obyvateľmi sú väčšinou roľníci. V meste sa produkuje cukor a hliník.

## Rukopisy z Nag Hammádí

Mesto sa dostalo do svetového povedomia vďaka jednému z najvýznamnejších povojnových nálezov antických náboženských rukopisov, ktoré boli pravdepodobne pôvodne súčasťou knižnice neďalekého starovekého koptského kláštora. Našiel ich v roku 1945 roľník na úpätí neďalekého skalného masívu Džabal at-Tárif uložené v džbáne. Trvalo viac než dvadsaťpäť rokov, kým sa rukopisy skompletizovali, spracovali a vydali.

Nález obsahuje 13 zväzkov (kódexov), spolu 1153 väčšinou dobre zachovaných papyrusových strán náboženských, prevažne gnostických traktátov, písaných v koptčine, preložených pravdepodobne z gréčtiny. Súčasťou súboru je kompletný text Tomášovho evanjelia.

## Masaker pred katedrálou
7. januára 2010 sa v meste odohral incident, pri ktorom traja moslimovia pred koptskou katedrálou zastrelili osem ľudí a ďalších devätnásť zranili, údajne ako odplatu za znásilnenie moslimky koptom, ktoré o niekoľko dní prechádzalo udalosti. Medzi obeťami a zranenými neboli len kopti, ale aj moslimovia, ktorí sa v tom čase nachádzali na mieste, alebo blízko neho. 16. januára 2011 bol hlavný vinník odsúdený na smrť za sedemnásobnú *„úkladnú vraždu“* a deväťnásobný *„pokus o vraždu“*. Ostatní dvaja by sa mali dozvedieť verdikt súdu 20. februára.

## Referencie

## Zdroj
* 

## Literatúra
* 
* 
* 
* 
* 
*  (prvá vydanie v 1977, štvrté v 1996)

Kategória:Mestá v Egypte
Grúňový potok (prítok Belianskeho potoka)

**Grúňový potok** je potok na Liptove, vo východnej časti okresu Liptovský Mikuláš. Je to pravostranný prítok Belianskeho potoka, meria  a je tokom V. rádu.

## Prameň
Pramení v Liptovskej kotline, v geomorfologickej časti Hybianska pahorkatina, severoseverovýchodne od Hrubého grúňa () v nadmorskej výške približne 

## Opis toku
Od prameňa tečie sprvu na juh k sútoku s občasným ľavostranným prítokom zo severovýchodného úpätia Hrubého grúňa, potom sa stáča na juhozápad a veľkým oblúkom obteká masív Hrubého grúňa na ľavom brehu, pričom zároveň tečie súbežne s Mlákami na pravom brehu. Hrubý grúň obteká postupne po jeho severnom, západnom i južnom úpätí, na južnom úpätí tečie na krátkom úseku na východ a na dolnom toku sa stáča na juhovýchod. Do Belianskeho potoka sa vlieva severovýchodne od obce Východná v nadmorskej výške približne 

Kategória:Potoky na Slovensku
Kategória:Povodie Váhu
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
IDrive

[náhľad|iDrive ovládač vo vozidle [BMW 530d]]
**iDrive** je počítačový systém, ktorý je využívaný pre ovládanie palubných systémov vo väčšine súčasných automobilov BMW. Používateľské rozhranie pozostáva z LCD panelu umiestneného v strede palubnej dosky a ovládacieho kolieska na stredovej konzole.

iDrive umožňuje vodičovi a spolujazdcovi ovládať napr. klimatizáciu a kúrenie, audio systém, navigačný systém, telefón a ďalšie.

Systém iDrive bol prvýkrát predstavený v BMW radu 7 (E65/E66). Najrozšírenejším variantom systému je verzia používaná od roku 2003 v rade 5 (E60).

## Funkcie
Dôvodom pre zavedenie iDrive bolo nahradenie stále sa zvyšujúceho počtu ovládačov jednou univerzálnou jednotkou. Ovládacie prvky dôležité pre bezpečnosť (ako sú napr. svetlá) zostali na svojom mieste v blízkosti volantu. Klimatizácie, zábavu, navigáciu a komunikáciu však vodič nepoužíva tak často a vďaka tomu bolo možné zlúčiť ich do jednotne ovládaného systému iDrive. Systém tiež umožňuje zobrazovanie podrobných diagnostických hlásení o stave vozidla či nutnosti servisného zásahu.

## Kritika
Zavedenie systému iDrive so sebou prinieslo aj významnú kritiku zo strany používateľov, médií a kritikov. Niektorí recenzenti systém kritizujú jeho obtiažnejšie pochopenie a odvádzanie pozornosti vodiča od riadenia vozidla. Väčšina používateľov však tvrdí, že si na ovládanie zvykli počas jednej hodiny používania.

## Jazykové verzie
iDrive umožňuje pre komunikáciu s používateľom výber iba z niekoľkých svetových jazykov (angličtina, nemčina, francúzština, španielčina, taliančina a čínština). Pre slovenských vodičov tak môže byť určitou prekážkou k plnému pochopeniu a pohodlnému ovládaniu práve absencia slovenčiny. Táto aplikácia sa dá v súčasnosti vyriešiť lokalizáciou programu riadiacej jednotky iDrive.

## Referencie

Kategória:BMW
Kategória:Interakcia človeka s počítačom
Eocarcharia

**Eocarcharia** je vyhynutý rod 6 až 8 metrov dlhého dravého dinosaura, ktorý sa v období spodnej kriedy (pred približne 112 Ma) vyskytoval na území dnešného Nigeru. Rod Eocarcharia je v súčasnej dobe monotypickým taxónom, čo znamená, že zatiaľ poznáme iba jeden druh – **Eocarcharia dinops**.

Opísali ho americkí paleontológovia Paul Sereno a Stephen Brusatte na základe fragmentov lebky v roku 2008. Medzi dinosaury, ktoré s ním zdieľali rovnaké životné prostredie možno uviesť rody Kryptops, Suchomimus, Nigersaurus, Ouranosaurus a Lurdusaurus.

## Zaradenie
Podľa fylogenetickej analýzy patrí rod Eocarcharia do čeľade zahŕňajúcej najväčšie teropódy – Carcharodontosauridae, kde tvorí sesterský taxón rodu Acrocanthosaurus.

## Galéria

Súbor:Eocarcharia Sil3.PNG|Veľkostné porovnanie s človekom
Súbor:Eocarcharia.jpg|Horná čeľusť


## Referencie

## Zdroj
* 

Kategória:Carnosauria
Kategória:Kriedové dinosaury
Kategória:Dinosaury z Afriky
Brazílska vysočina

**Brazílska vysočina**  je rozsiahla geografická oblasť, ktorá pokrýva východnú a juhovýchodnú časť Brazílie.

Vysočinu tvorí najmä bazalt, pretože má sopečný pôvod a neskôr krajinu vytvárala erózia. Krajina je známa svojou širokou diverzitou. Zo severu vysočinu ohraničuje rieka São Francisco a z juhovýchodu rieka Paraná a zo západu Atlantik.

## Referencie

Kategória:Geografia Brazílie
Čierna (prítok Ždiarskeho potoka)

**Čierna** je krátky potok v hornom Liptove, v juhozápadnej časti okresu Poprad. Je to prvý pravostranný prítok Ždiarskeho potoka, meria 1,2 km a je tokom IV. rádu.

## Prameň
Tečie v Nízkych Tatrách, v podcelku Kráľovohoľské Tatry, kde pramení v hlavnom hrebeni pohoria na východnom svahu Andrejcovej (1 519,5 m n. m.) v nadmorskej výške cca 1 435 m n. m., severozápadne od Ždiarskeho sedla (1 473,7 m n. m.).

## Opis toku
Od prameňa až k ústiu tečie smerom na sever cez husto zalesnené územie NAPANT-u v katastrálnom území obce Liptovská Teplička. Do Ždiarskeho potoka sa vlieva v hornej časti Ždiarskej doliny, cca 1 km na ZJZ od horárne Staníkovo, v nadmorskej výške približne 1 117 m n. m.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Poprad
Podpeklianka

**Podpeklianka** je potok na hornom Liptove v juhozápadnej časti okresu Poprad. Je to (v smere toku) druhý pravostranný prítok Ždiarskeho potoka, meria  a je tokom IV. rádu.

## Prameň
Tečie v Nízkych Tatrách, v podcelku Kráľovohoľské Tatry, kde pramení priamo pod hlavným hrebeňom pohoria, na severozápadnom svahu Bartkovej () v nadmorskej výške približne , východne od Ždiarskeho sedla (). 

## Opis toku
Od prameňa tečie smerom na severoseverozápad k sútoku s občasným ľavostranným prítokom vznikajúceho severovýchodne od Ždiarskeho sedla. Odtiaľ pokračuje k ústiu smerom na sever a do Ždiarskeho potoka sa vlieva v hornej časti Ždiarskej doliny, cca  juhozápadne od horárne Staníkovo, v nadmorskej výške približne  Tečie na katastrálnom území obce Liptovská Teplička.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Poprad
Enea Silvio Piccolomini

**Enea Silvio Piccolomini** môže byť:

* pápež z 15. storočia, pozri Pius II.,
* kardinál z 18. storočia, pozri Enea Silvio Piccolomini (kardinál).
Atifete Jahjagová

**Atifete Jahjagová** (; * 20. apríl 1975, Đakovica, Kosovo) je politička, od apríla 2011 do apríla 2016 prezidentka Kosova.

Narodila sa v meste Đakovica na juhu Srbska (juhovýchod Kosova). Vyštudovala právo na univerzite v Prištine, neskôr pokračovala v štúdiu na univerzite v Manchestri a v USA. Kariéru začala ako prekladateľka, neskôr prešla k polícii, kde dosiahla hodnosť generálmajora, a pred zvolením do funkcie prezidentky bola námestníčkou kosovského policajného prezidenta.

Vo voľbách za prezidentku kandidovala ako nezávislá kandidátka. 

Od roku 2012 je vydatá, manžel Astrit Kuçi je zubný lekár.

## Referencie


## Iné projekty

## Externé odkazy
* Oficiálna prezidentská stránka

Kategória:Kosovskí politici
Kategória:Prezidenti Kosova
Kategória:Prezidentky
Sedlo Majbíková

**Sedlo Majbíková** alebo aj **Sedlo Maríková** () je horské sedlo v hlavnom hrebeni Lúčanskej Malej Fatry. Je križovatkou turistických chodníkov a lokalitou prechádza Medzinárodná diaľková turistická trasa E3.

## Poloha
Sedlo sa nachádza v južnej polovici Malej Fatry, v geomorfologickom podcelku Lúčanská Malá Fatra a oddeľuje časti Lúčanské Veterné hole a Kýčery. Leží medzi severovýchodne situovaným vrchom Kopa () a juhozápadne ležiacou Usypanou skalou (). Hrebeň v okolí sedla je pokrytý súvislým lesným porastom.

Územie sa nachádza v Žilinskom kraji, na hranici okresov Žilina a Martin a sedlom vedie hranica katastrálnych území obcí Kunerad a Valča. Severozápadne sa zvažujúce svahy odvodňuje Bystrička do Rajčanky, voda z juhovýchodných častí odteká Valčianskym potokom do rieky Turiec.

## Prístup
* po  červenej turistickej značke (Medzinárodná diaľková turistická trasa E3): 
** od severu z Veľkej lúky cez Kopu
** od juhu z Hnilickej Kýčery cez *Grúň*
* po  modrej turistickej značke:
** od severozápadu od Kuneradského zámku
** od juhovýchodu z Valče cez Valčiansku dolinu

## Referencie

## Pozri aj
* Malá Fatra
* Lúčanská Fatra

## Externé odkazy
* Poloha na turistickej mape

Majbíková
Majbíková
Kategória:Kunerad
Kategória:Valča
Kategória:Geografia okresu Martin
Kategória:Geografia okresu Žilina
Kategória:Turistická značkovaná trasa číslo 0802
Kopa (vrch v Malej Fatre, Kunerad)

**Kopa** () je vrch na hlavnom hrebeni Lúčanskej Malej Fatry. Nachádza sa medzi Hornou lúkou a sedlom Majbíková, približne  západne od Martina. Lokalitou prechádza Medzinárodná diaľková turistická trasa E3.

## Poloha
Nachádza sa v južnej polovici pohoria, v geomorfologickom podcelku Lúčanská Fatra a južnom okraji jej časti Lúčanské Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územia obcí Kunerad, Trebostovo a Valča. Kopa sa nachádza juhozápadne od najatraktívnejšej časti, nazývanej Martinské hole, nad obcami Kunerad a Trebostovo. Severovýchodne na hrebeni susedí Horná lúka (), juhozápadne pokračuje hrebeň k vrchu Usypaná skala (). 

## Opis
Vrch je súčasťou hlavného hrebeňa, ktorý vedie juhozápadno-severovýchodným smerom. Severovýchodným smerom ho plytké sedlo oddeľuje od Hornej lúky, juhozápadne leží výrazné sedlo Majbíková. Vrcholová časť je pokrytá lesným porastom, ktorý neumožňuje výhľad. Západné a severné svahy odvodňujú prítoky Trebostovského potoka, východné svahy prítoky Kuneradského potoka a južnú časť masívu Valčiansky potok.

### Výhľady
Hustý porast zamedzuje výhľadu z vrcholu Kopy, no z vhodných čistín je možné mimo okolitých vrchov pozorovať napríklad časť Veľkej Fatry a Nízkych Tatier, Kremnické vrchy, pohorie Vtáčnik, Strážovské vrchy a nezriedka aj Moravsko-sliezske Beskydy.

## Prístup
* po  značke hlavným hrebeňom po trase E3:
** zo severovýchodu z Veľkej lúky cez Hornú lúku () 
** z juhozápadu z vrchu Hnilická Kýčera () cez sedlo Majbíková
* po  značke:
** od Kuneradského zámku cez Svitačovú dolinu 
** z Bystričky cez *Turatínske sedlo* a Hornú lúku () 
* po  značke:
** od Kuneradského zámku cez sedlo Majbíková
** z Valče cez sedlo Majbíková

## Referencie

## Pozri aj
* Lúčanská Fatra
* Zoznam vrcholov v Malej Fatre

## Externé odkazy
* Poloha na turistickej mape

## Zdroj
*

Kategória:Vrchy v Lúčanskej Fatre
Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Heikki A. Alikoski

**Heikki A. Alikoski** (* 1912, Oulu, Fínsko – † 28. december 1997 Turku) bol fínsky astronóm, ktorý objavil minimálne 13 planétok.

Planétka 1567 Alikoski, objavená 22. apríla 1941, je pomenovaná na jeho počesť.

## Objavené [[planétka|planétky]]
# 1508 Kemi, 21. október 1938
# 1512 Oulu, 18. marec 1939
# 1697 Koskenniemi, 8. september 1940
# 1715 Salli, 9. apríl 1938
# 1786 Raahe, 9. október 1948
# 2180 Marjaleena, 8. september 1940
# 2257 Kaarina, 18. august 1939
# 2487 Juhani, 8. september 1940
# 2573 Hannu Olavi, 10. marec 1953
# 2714 Matti, 5. apríl 1938
# 2911 Miahelena, 8. apríl 1938
# 3776 Vartiovuori, 5. apríl 1938
# 4066 Haapavesi, 7. september 1940

## Externé odkazy

* IAU Minor Planet Center (anglicky)

Kategória:Narodenia v 1912
Kategória:Úmrtia 28. decembra
Kategória:Úmrtia v 1997
Kategória:Fínski astronómovia
Zázrivá (vrch)

**Zázrivá** () je lúčnatý vrch v hlavnom hrebeni Lúčanskej Malej Fatry. Leží približne  západne od Martina. Lokalitou prechádza Medzinárodná diaľková turistická trasa E3.

## Poloha
Nachádza sa v južnej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na rozhraní okresov Žilina a Martin a zasahuje na katastrálne územia obce Turie a  Martin-Priekopa. Južným smerom sa nachádza Krížava (), západne Skalka (), východne Prostredný grúň () a severne Dlhá lúka () a Minčol (). 

## Opis
Vrch je súčasťou hlavného hrebeňa, ktorý vedie Zázrivou severo-južným smerom. Hôľnatý vrchol tvorí severný výbežok mohutného horského masívu, nazývaného Martinské hole. Západné svahy odvodňuje Turiansky potok a jeho prítoky, smerujúci do rieky Rajčanka, východnú časť odvodňujú prítoky potoka Zázrivá, smerujúceho do rieky Turiec. 

### Výhľady
Vďaka nadmorskej výške a polohe je z vrcholu kruhový výhľad, južný smer však obmedzujú vyššie časti masívu. Veľmi dobre sú pozorovateľné mnohé malofatranské vrcholy (najmä Krivánska Fatra), Žilinská kotlina s mestom Žilina i Turčianska kotlina s mestom Martin. Pri vhodných podmienkach sú pozorovateľné všetky okolité pohoria a nezriedka je možné vidieť Západné Tatry, časť Nízkych Tatier, Moravsko-sliezske Beskydy, Kysucké Beskydy i Oravské Beskydy.

## Prístup
Vrcholom prechádza  značená Medzinárodná diaľková turistická trasa E3 z Krížavy () na Dlhú lúku () a Minčol (). 

* po  červeno značenej trase E3 z Krížavy alebo z Minčola
* po  žltej značke z Vrútok cez sedlo Prašivé
* po  zelenej značke z Turia cez Skalku ()

## Referencie

## Pozri aj
* Lúčanská Fatra
* Zoznam vrcholov v Malej Fatre

## Externé odkazy
* Poloha na turistickej mape

Kategória:Vrchy v Malej Fatre
Kategória:Vrchy v Lúčanskej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Dlhá lúka (1305 m n. m.)

**Dlhá lúka** () je vrch v hlavnom hrebeni Lúčanskej Malej Fatry. Leží približne  západne od Vrútok. Lokalitou prechádza Medzinárodná diaľková turistická trasa E3.

## Poloha
Nachádza sa v južnej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na rozhraní okresov Žilina a Martin a zasahuje na katastrálne územia obce Turie a mesta Martin, časť Priekopa. Južným smerom po hrebeni sa nachádza Zázrivá (), severným susedom je Minčol (), východne leží Krivá () a západne Jastrabná (). 

## Opis
Vrch je súčasťou hlavného hrebeňa, ktorý vedie od juhu z Martinských holí cez Zázrivú a Dlhú lúku severným smerom cez sedlo Prašivé na Minčol a Úplaz. Je pomerne nevýrazný, nakoľko susedné vrchy ho prekonávajú tak výškou, ako aj mohutnosťou. Na rozdiel od nich má vrchol zalesnený a preto poskytuje iba veľmi obmedzené výhľady. Západné svahy, zvažujúce sa do Turskej doliny, odvodňuje Turiansky potok a jeho prítoky, smerujúci do rieky Rajčanka, východnú časť odvodňujú prítoky potokov Zázrivá a Javorina, smerujúcich do rieky Turiec. 

### Výhľady
Vďaka nadmorskej výške je z menších odlesnených plôch obmedzený, no ďaleký výhľad. Severný aj južný smer obmedzujú vyššie susedné masívy, západným a východným smerom však možno pozorovať Krivánsku Fatru, Žilinskú i Turčiansku kotlinu. Pri vhodných podmienkach sú pozorovateľné Veľká Fatra, Západné Tatry, časť Nízkych Tatier, Moravsko-sliezske Beskydy a Javorníky.

## Prístup
* po  značenej trase E3:
** z Krížavy cez Zázrivú z južného smeru
** zo Strečna cez sedlo Javorina a Minčol zo severu
* po  žltej značke:
** z Vrútok (ATC) cez sedlo Prašivé
** z Turia cez Minčol 
* po  modrej značke z Višňového cez Minčol

## Referencie

## Pozri aj
* Lúčanská Fatra
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

Kategória:Vrchy v Lúčanskej Fatre
Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Gladiátor (rozlišovacia stránka)

**Gladiátor** môže byť:

* profesionálny bojovník v starovekom Ríme, pozri Gladiátor
* historický film z roku 2000, pozri Gladiátor (film)

## Pozri aj
* Gladiator – slovenská rocková skupina
Bročkov potok

**Bročkov potok** je horský potok v Lúčanskej Malej Fatre na území okresu Žilina pri Fačkove a je to pravostranný prítok Rajčanky. 

## Opis toku
Pramení v južnej časti Lúčanskej Malej Fatry, pod hlavným hrebeňom severne od Kľaku (), v nadmorskej výške okolo . Priberá niekoľko menších prítokov a pokračuje severozápadným smerom v podobe horskej bystriny k ceste I/64, neďaleko ktorej ústi do Rajčanky v nadmorskej výške cca .

## Referencie

Kategória:Potoky na Slovensku
Kategória:Vodné toky v Žilinskej kotline
Kategória:Vodné toky v okrese Žilina
Divadlo Jozefa Gregora Tajovského

náhľad|Budova divadla J. G. Tajovského vo Zvolene
**Divadlo Jozefa Gregora Tajovského** je profesionálne činoherné divadlo vo Zvolene. Vzniklo 28. augusta 1949 pod názvom *Stredoslovenské divadlo*. V súčasnosti je jeho zriaďovateľom Banskobystrický samosprávny kraj.

Divadlo má sídlo v budove bývalého Hotela Grand postavenej koncom 19. storočia. V rokoch 19871994 prešla budova rozsiahlou rekonštrukciou. Sála divadla má kapacitu 334 miest, štúdio pre komornejšie projekty má kapacitu 91 miest.

## História
Profesionálne divadlo v centre Zvolena začalo svoju prevádzku v roku 1949 pod názvom Stredoslovenské divadlo. Pretože malo svoj podiel na Slovenskom národnom povstaní a malo podporiť priemysel. Základom jeho amatérskej divadelnej skupiny bol miestny zväz a Zväz divadelnej asociácie Banská Bystrica. Od roku 1954 inštitúcia nesie meno Jozefa Gregora.

## Architektúra
Hlavný vchod divadla je umiestnený na námestí. Predná fasáda je rozdelená na rôzne medziposchodia. Prízemie je zdobené rustikálnym štýlom a má obdĺžnikové okenné otvory. Horné poschodia má tiež obdĺžnikové okná a vysoký počet pilierov. Bočná fasáda divadla má podobný dizajn, s obdĺžnikovými oknami a rustikálnym zdobením. Moderný prístavok kombinuje sklenenú a kameňom obloženú časť. Vnútorné priestory obsahujú foyer so stĺpmi a divadelnú sálu s konkávnym sedadlom. Perspektíva divadla je okrúhla bez balkóna, s dvojitými ložami na bočných stenách.

## Pozri aj
* Zoznam samosprávnych divadiel na Slovensku

## Referencie

## Iné projekty

## Externé odkazy
* 

Kategória:Divadlo Jozefa Gregora Tajovského
Tajovského, Jozefa Divadlo
Kategória:Samosprávne divadlá na Slovensku
Kategória:Kultúra vo Zvolene
Kategória:Organizácie v zriaďovateľskej pôsobnosti Banskobystrického samosprávneho kraja
Kategória:Organizácie vo Zvolene
Moulin Rouge (rozlišovacia stránka)

**Moulin Rouge** môže byť:

* francúzsky kabaret v Paríži, pozri Moulin Rouge
* film z roku 2001, pozri Moulin Rouge! (film z roku 2001)
* film z roku 1952, pozri Moulin Rouge (film z roku 1952)
* film z roku 1934, pozri Moulin Rouge (film z roku 1934)
* film z roku 1928, pozri Moulin Rouge (film z roku 1928)
Skala (rozlišovacia stránka)

**Skala** môže byť:

* izolovaný kus tvrdej horniny, pozri skala
* film USA z roku 1996, pozri Skala (film)
* krasová planina v Slovenskom raji, pozri Skala (planina)
* vrch v Slovenskom raji, pozri Skala (vrch v Spišsko-gemerskom krase)
* časť obce Skalka nad Váhom, pozri Skala (Skalka nad Váhom)

## Pozri aj
* Skála
* Skalka
* Skalička
* Skalice
Kokaín (rozlišovacia stránka)

**Kokaín** môže byť:

*v lekárstve: alkaloid používaný v minulosti na lokálne znecitlivenie a droga, pozri kokaín
*film z roku 2001, pozri Kokaín (film)
Vrana (rozlišovacia stránka)

**Vrana** môže byť:

* slovenské rodové meno niektorých druhov vtákov z rodu Corvus, pozri Corvus (rod)
* film USA z roku 1994, pozri Vrana (film)
* film z roku 2000, pozri Vrana 3
* kanadský televízny seriál z roku 1998, pozri Vrana (televízny seriál)
* sídlo na chorvátskom ostrove Ces, pozri Vrana (Cres)
* sídlo v Chorvátsku v Zadarskej župe, časť obce Pakoštane, pozri Vrana (Pakoštane)
* priezvisko (pozri Vrana (priezvisko)):
** Josef Vrana (1905-1987), český rímskokatolícky biskup, ktorý spolupracoval s komunistickým režimom
** Kâni Vrana (1913-1984), turecký právnik
** Vlasta Vrana, kanadský herec českého pôvodu

## Pozri aj
*Biela vrana (cena), slovenské ocenenie za statočnosť
*Vrána, české priezvisko
Psycho

**Psycho** môže byť:

* román Roberta Blocha, pozri Psycho (román)
* Psycho (film z roku 1960)
* Psycho (film z roku 1998)
Krstný otec

**Krstný otec** môže byť:
* v kresťanstve: osoba, ktorá je prítomná pri krste dieťaťa a zaväzuje sa starať sa spolu s rodičmi o kresťanskú výchovu dieťaťa, pozri krstný otec (kresťanstvo)
* osoba, ktorá symbolicky krstí novú knihu, nové CD a podobne
* osoba, ktorá (symbolicky) preberá záštitu nad niečím, pozri záštita
* hlava mafiánskeho klanu, pozri napr. mafia
* román amerického spisovateľa Maria Puza z roku 1969, pozri Krstný otec (román)
* americký film z roku 1972 podľa rovnomenného románu, pozri Krstný otec (film)
* album slovenského repera Rytmusa, pozri Krstný otec (album)

## Pozri aj
* Krstný otec II (film z roku 1974)
* Krstný otec III (film z roku 1990)
Fontána (rozlišovacia stránka)

**Fontána** môže byť:

* v architektúre: ozdobný architektonický prvok, pozri fontána
* umelecké dielo, pozri Fontána (Duchamp)
* vo filme
** film USA z roku 2006, pozri Fontána (film)

## Pozri aj
* Fontána pre Zuzanu
Anabióza

thumb|right|Žiabronôžka soľná (Artemia salina) je jeden z organizmov podstupujúcich anabiózu

**Anabióza** je stav, keď sú u mikroorganizmov všetky životné deje obmedzené na minimum. Pomocou tohto stavu môžu prežívať aj dlhé nepriaznivé obdobia.

Kategória:Látková premena
Kategória:Fyziológia
Energy Plaza

**Energy Plaza** je mrakodrap v Dallase v USA, postavený na ulici 1601 Bryan Street. Navrhol ho Ieoh Ming Pei meria  192 metrov (s anténou 225 metrov), má 49 poschodí. Je deviatou najvyššou budovou v Dallase. Mrakodrap bol dokončený v roku 1983. Samotná budova je založená na konštrukcii, ktorá používa tri trojuholníky. 

## Referencie

## Externé odkazy
* Energy Plaza oficiálna webstánka
* Dallas Skyscrapers: Energy Plaza

Kategória:Mrakodrapy v Dallase
Kategória:Architektúra z 1983
Taoistické Tai Chi

**Taoistické Tai Chi**, nazývané aj "meditácia v pohybe" alebo "zdravotné Tai Chi", spočíva najmä v zostave 108 cvikov, ktorých autorom je taoistický mních Moy Lin-shin (1931-1998). Väčšinu cvikov prebral a upravil z tradičného cvičenia Tai Chi Chuan (pôvodne bojového) tak, aby mali priaznivé zdravotné účinky, predovšetkým na uvoľnenie a posilnenie chrbtice. Pôsobí na mnoho ďalších partií, vrátane vnútorných orgánov a v neposlednom rade prináša cvičiacim aj duševný relax. Vďaka nenáročnosti a prispôsobivosti ho môžu cvičiť aj ľudia s obmedzenými pohybovými možnosťami a seniori.

Výuke a šíreniu taoistického Tai Chi sa venuje predovšetkým medzinárodné združenie taoistického Tai Chi, nezisková dobrovoľnícka organizácia založená v r. 1970 a pôsobiaca v desiatkach krajín sveta, vrátane Slovenska.

## Externé odkazy
* www.taoist.sk - Združenie taoistického Tai Chi v Slovenskej republike
* www.taoist.org - Medzinárodné združenie taoistického Tai Chi (anglicky)
* www.thetigersmouth.org - oficiálny blog medzinárodného združenia taoistického Tai Chi (anglicky) 

Kategória:Taoizmus
Mário Garbera

**Mário** „**Gapa**“ **Garbera** (* 13. august 1980, Prešov) je slovenský hudobník, skladateľ. Hudobne spolupracoval napríklad s hudobníkmi, kapelami a spevákmi ako sú: Richard Müller, Vašo Patejdl, Peter Lipa, Robo Grigorov, Dara Rolins, IMT Smile a ďalšími.

## Pôsobenie
Narodil sa do hudobníckej rodiny, otec akordeonista – pedagóg, mama speváčka – PUĽS. Vyštudoval ZUŠ, hrá na klarinet, dlhoročne pôsobil v ľudovom súbore Šarišan. Neskôr sa ako samouk začal venovať saxofónu. Vyštudoval odbor hudobná výchova – pedagogika na Prešovskej univerzite v Prešove, pôsobí ako pedagóg na Súkromnej umeleckej škole.

Hudobne spolupracoval s hudobníkmi, kapelami a spevákmi ako Marcel Buntaj, Martin Gašpar, Juraj Tatár, Róbert Rist, Peter Lipa, Michal Záček, Henry Tóth, Andrej Groll, Andrej Hruška, Marek Rusek, Tina, Saša Okálová, Matej Ruppert (Monkey Business), Katarína Korčeková, Roman Hollý (Monkey Business), Anka Babjaková, Robo Opatovský, Robo Papp, Opak, Robo Grigorov, Berco Balogh, Ivan Tásler, Nicole McLoud, Dara Rolins, Richard Müller, Mloci. 

V roku 2007 bol na hosťovaní v kapele IMT Smile, s ktorou odohral turné IMT Smile a Robo Grigorov a neskor aj Odysea tour II tour, Akustik tour 2011, IMT Smile a Lúčnica a IMT Smile History TOUR. Pôsobí vo vlastnej funkovej formácii Groovin' Heads a bluesovej kapele Gapa & Mečiar Blues Connection, momentálne úzko spolupracuje s IMT Smile a Michalom Davidom.

## Iné projekty

Kategória:Slovenskí klarinetisti
Kategória:Slovenskí saxofonisti
Kategória:Slovenskí skladatelia modernej hudby
Kategória:Absolventi Prešovskej univerzity v Prešove
Kategória:Osobnosti z Prešova
Kategória:IMT Smile
.eh

**.eh** je internetová národná doména najvyššej úrovne pôvodne určená pre Západnú Saharu, ktorá je však okupovaná Marokom, takže doména nebola pridelená.

## Externé odkazy
* WHOIS 

Kategória:Národné domény najvyššej úrovne
eh
Alpina

right|thumb|230px|Alpina B7 Biturbo
**Alpina Burkard Bovensiepen GmbH** je nemecká tuningová firma, ktorá sa špecializuje na vozidlá automobilky BMW. Sídli v meste Buchloe v okrese Ostallgäu v Bavorsku. Firma predáva svoje vlastné automobily, založené na automobiloch BMW. Alpina úzko spolupracuje s BMW a ich procesy sú integrované do výrobných liniek BMW, teda je TÜV uznaná ako automobilový výrobca, na rozdiel od ostatných výkonových špecialistov, ktorí sa špecializujú na trh s autopríslušenstvom. Napríklad Alpina B7 sa vyrába v rovnakej výrobnej linke v Dingolfingu ako vlastný modelový rad BMW - BMW rad 7.

## Súčasná výroba
*ALPINA D3 Bi-Turbo Sedan / Touring a Coupe: na základe BMW E90/E91/E92 s motorom 123d - 157kW/214 koní / 500 Nm
*ALPINA B3 Bi-Turbo Sedan / Touring / Coupe a Cabrio: na základe BMW E90/E91/E92/E93 335i 265 kW/360 koní / 500 Nm
*ALPINA B5 Sedan: na základe BMW F10 radu 5 - s 4,4 L V8 Bi-Turbo motorom, tiež používaný v Alpina B7 373 kW/507 koní / 700 Nm
*ALPINA B7 Bi-Turbo: na základe BMW F01 radu 7 - s 4,4 L V8 Bi-Turbo motorom 373 kW/507 koní / 700 Nm

## Referencie

## Iné projekty

## Externé odkazy
* ALPINA webstránka

Kategória:BMW
Kategória:Automobilové podniky
Kategória:Podniky v Nemecku
Roman Slyško

MUDr. **Roman Slyško**, PhD. (* 4. august 1973, Šaľa) je bývalý slovenský futbalový rozhodca. V súkromnom živote pracuje ako lekár cievnej chirurgie. V roku 2009 dostal cenu primátora mesta Šaľa.

V rámci rozhodcovskej kariéry viedol zápasy Majstrovstiev sveta, Majstrovstiev Európy a finále Ligy majstrov v roku 2008.

## Rozhodcovská kariéra
Futbalovým rozhodcom bol od roku 1992, spolu s Ľubošom Micheľom sa ako asistent rozhodcu zúčastnil na mnohých zápasoch Ligy majstrov (vrátane finále 2008), Majstrovstiev sveta, a Majstrovstiev Európy.

V semifinále Ligy majstrov 2005/06 v zápase medzi FC Liverpool a Chelsea FC uznal v 4. minúte spornú hlavičku Luisa Garcíu ako gól. Tento gól bol kľúčový k postupu Liverpoolu do finále. V sezóne 2007/08 viedol v slovenskom tíme s Ľubošom Micheľom a Martinom Balkom finále Ligy majstrov medzi Manchesterom United a Chelsea.

Slyško sa predstavil aj na Majstrovstvá sveta 2006 v Nemecku.

Zúčastnil sa EURO 2008. Na Majstrovstvách Európy 2012 sa zúčastnil ako náhradný asistent rozhodcu a na EURO 2016 bol v česko-slovenskom tíme s Pavlom Královcom a Martinom Wilczekom.

## Incident
V 24. kole Corgoň ligy 2010/11 v zápase medzi MŠK Žilina a ŠK Slovan Bratislava ho inzultoval divák Žiliny.

## Referencie

Kategória:Slovenskí futbaloví rozhodcovia
Kategória:Slovenskí chirurgovia
Kategória:Osobnosti zo Šale
Demikát

náhľad|Demikát
**Demikát** je bryndzová polievka, ktorá sa vyrába z bryndze, vajca, sladkej smotany a dochucuje sa soľou a prípadne aj červenou paprikou, petržlenom, pažitkou, strúhaným syrom alebo opečenou slaninou. Existuje viacero receptov na jeho prípravu.

Voda po vyvarení halušiek (tzv. úkrop, zo zemiakového cesta) sa zriedi v pomere 1:1 s čistou vodou. Pridá sa celá alebo rozkrojená cibuľa (1 - 2 podľa chuti) a očistené pokrájané zemiaky (2 - 3). Zmes sa posolí a povarí, kým zemiaky zmäknú. Následne sa odstaví z ohňa a v polievke sa rozpustí bryndza.

Demikát sa varil hlavne v oblastiach s rozvinutým chovom oviec, v niektorých regiónoch je však známy aj demikát z kravského mlieka.

## Referencie

## Iné projekty

Kategória:Slovenské jedlá
Kategória:Polievky
Kategória:Bryndza
Sóos

**Sóos** () bol kráľom Sparty (pravdepodobne mýtickým) približne na konci desiateho storočia pred Kr. V zoznamoch kráľov Sparty (v niektorých chýba) je zaradený ako druhý kráľ kráľovskej rodiny Eurypontovcov.

Zaradenie kráľa Sóa do zoznamu kráľov Sparty je otázne, lebo najstaršie známe záznamy od historika Herodota sa o ňom vôbec nezmieňujú. Existuje však aj teória s ktorou vyšiel anglický klasický učenec Thomas Falconer, že v zázname, kde Herodotos spomína predkov Leotychida II. nebol spomenutý Sóos zámerne, pretože mohol byť bratom Eurypóna, lebo tento záznam je rodokmeňom a v ňom sa spomenie vždy otec. Príkladom je záznam predkov Leonida I., v ktorom Herodotos vynechal zo zoznamu Leónidovho predchodcu na tróne Kleomena I., lebo bol jeho bratom a nie otcom.

Záznamy od Pausania a väčšiny antických autorov uvádzajú, že Sóos bol synom  Prokla a otcom Eurypóna. Pre súčasných odborníkov z radov historikov je ťažké zaujať stanovisko či bol Sóos skutočne kráľom Sparty, pretože pre obdobie dejín Sparty (t. j. desiate storočie pred Kr.), keď mal Sóos vládnuť nám chýbajú hodnoverné záznamy. Mnohí si preto myslia, že kráľ Sóos, ako aj králi Sparty tohto obdobia, patria s veľkou pravdepodobnosťou do oblasti mýtov.

Písomnosti, ktoré zachytili niečo z pôsobenia kráľa Sóa nám zanechal historik Ploutarchos. Vo svojom diele *Paralelné životopisy* píše, že Sóos počas svojej vlády dobyl značnú časť Arkádie a podmanil si obyvateľov mesta Helos v Lakónskom zálive. Plutarchos zaznamenal príbeh, ktorý rozpráva, aké ťažkosti zažil počas bojov Sóos so svojim vojskom na severe Arkádie v neúrodnej vysočine neďaleko mesta Kleitor. Kraj, ktorý sa pokúšali Sparťania dobyť bol suchý s nedostatkom vodných zdrojov. Kleitorčania povestní na Peloponéze svojou láskou k slobode, bránili vysmädnutým Sparťanom prístupu k vode, ktorá bola v širokom okolí jej jediným zdrojom. Sóos sa preto dohodol s Kleitorčanmi, že ak sa jemu a vojsku umožnia napiť, opustí dobyté územia Arkádie a vráti sa domov. Kleitorčania súhlasili. Spartské vojsko sa z prameňa napilo, ale keďže sa kráľ Sóos aj keď bol sužovaný smädom nenapil, dohoda nebola platná.

Svojim osobným príkladom statočnosti si na vojenských výpravách získal obdiv a podľa Ploutarcha sa stal najvýraznejšou osobnosťou z predkov zákonodarcu Lykurga. Napriek tejto skutočnosti, píše ďalej Ploutarchos, kráľovskú dynastiu nepomenovali po ňom, ale po jeho synovi Eurypónovi, ktorý upustil od absolutizmu a svojou demagógiou si získal priazeň ľudu. Touto politikou však po sebe zanechal v Sparte chaos a bezprávie.

## Zdroje
* Ploutarchos, *Lykurgos* 1 – 2.
* Pausanias, *Periégésis tés Hellados*, 8,4,5; 8,21,3.
* Thomas Falconer, *Chronologické tabuľky, počnúc panovania Šalamúna a končiac smrťou Alexandra Veľkého *,http://books.google.sk/books?pg=PA99&dq=herodotos%20%20sous%20%20falconer&ei=JnhnTfrqMIHKtAb3taTyDA&ct=result&id=sUNkAAAAMAAJ&output=text

## Pozri aj
* Eurypontovci
* Eurypón

Kategória:Vládcovia Sparty
Kategória:Postavy gréckej mytológie
Kategória:Staroveké Grécko
Xuanhuaceratops

**Xuanhuaceratops** je rod vyhynutého rohatého dinosaura, žijúceho v období vrchnej jury na území dnešnej Číny. Je členom čeľade Chaoyangsauridae a je jedným z najstarších dnes známych ceratopsianov. Fosílie tohto dinosaura boli objavené v provincii Hebei, v severovýchodnej Číne. Tohto dinosaura opísal čínsky paleontológ Zhao Xijin v roku 2006. Rod zahŕňa jediný druh, **Xuanhuaceratops niei.**

Kategória:Ceratopsia
Kategória:Dinosaury z Ázie
Kategória:Jurské dinosaury
BMW Z3

náhľad|BMW Z3 M Coupé
náhľad|Interiér BMW Z3
**BMW Z3** bol prvý moderný roadster automobilky BMW, ktorý sa vyrábal v rokoch 1996 až 2002. Existovalo niekoľko variantov pred tým, ako jeho výroba v roku 2002 skončila, vrátane kupé verzie pre rok 1999. Z3 bol v roku 2002 nahradený modelom Z4, ktorý bol predstavený na autosalóne v Paríži.

## Prehľad
Z3 bol navrhnutý Jojim Nagashimom z dizajnérskeho tímu BMW a bol vyvinutý z platformy E36 radu 3. Výsledná platforma je niekedy označovaná ako E36/7 (roadster) alebo E36/8 (kupé). Zadné vlečné rameno pruženia z modelu E30 bolo použité predtým ako sofistikované viacprvkové zavesenie z modelu E36. Ako prvý motor bol v ponuke 1,9-litrový M44 R4 motor, ale jeho výkon 103 kW/138 koní nebol podľa očakávaní kupujúcich. Interiérové vybavenie tie nebolo na úrovni iných modelov, a plastové zadné okno pôsobilo chudobne oproti sklenenému oknu v oveľa lacnejšej Mazde MX5.

V roku 1997 bol pridaný výkonnejší šesťvalcový motor. 2,8-litrový M52B28, ktorý používal aj model 328i okrem všetkých hliníkových blokov a hlavy bol špeciálne žiadúci, kvôli jeho výkonu 141 kW/189 koní. M Roadster sa objavil v roku 1998 s 3,2-litrovým motorom S52B32 (USA) a výkonnejším 3,2-litrovým motorom S50B32 (Celosvetovo). V roku 1999 bol 1,9-litrový R4 motor nahradený 2,5-litrovým radovým šesťvalcom M52TUB25 s výkonom 130kW/170 koní.

Do Z3 boli montované motory V8 nemeckých tuningových firiem AC Schnitzer (4,4-litrový vo verzii Roadster, mimosériová výroba) a Hartge (5,0-litrový vo verzii Coupé, nazvaný Hartge Z3 MQP V8).

V roku 2000 boli nahradené všetky motory. Paleta motorov sa skladala z 2,2-litrového M54B22 motora, 2,5-litrového M54B25 motora, 3,0-litrového M54B30 motora a pre M Roadster 3,2-litrový M54B32 motor. Všetky 3 z týchto radových šesťvalcov boli v ponuke až po ukončenie výrobu v roku 2002. Takisto bolo obnovené aj interiérové vybavenie, ale plastové zadné okno ostalo.

## Technické údaje

## M Roadster a M Coupé

Od roku 1998 do 2002 divízia Motoršportu automobilky BME vyrábala modely M Roadster a M Coupé, ktoré obsahovali modernizované pruženie a motor z BMW M3. Medzinárodný model M Roadster z rokov 1998, 1999 a 2000 mal 3,2-litrový S50 motor z modelu E36 M3 a štyri výfukové koncovky. Modely z rokov 2001 a 2002 mali motor S54 z modelu E46 M3. Takisto mali upravený interiér s ďalšími prístrojmi v stredovej konzole, osvetlenú "M" hlavicu radiacej páky, chrómované časti interiéru a športové sedadlá ako štandardné vybavenie. Medzi vonkajšie zmeny patrili väčšie kolesá, ktoré boli ďalej od seba a agresívnejšie tvary blatníkov. Z3M Coupé a M Roadster boli nahradené modelmi Z4 M Coupé a Roadster.

## Referencie

Kategória:Automobily BMW
Kategória:Roadstery
Kategória:Automobily so zadným náhonom
Kategória:Kabriolety
Kategória:Kupé
Rím (rozlišovacia stránka)

**Rím** môže byť:
* hlavné mesto Talianska, pozri Rím
* bývalá provincia v Taliansku, pozri Rím (provincia)
* britsko-americko-taliansky televízny historický seriál z rokov 20052007, pozri Rím (televízny seriál)

## Pozri aj
* Rímska ríša
* Rimania
* Roma
Holokaust (rozlišovacia stránka)

**Holokaust** alebo  **holokaustum** alebo nespisovne *holocaust* bolo systematické vyvražďovanie počas druhej svetovej vojny, pozri holokaust

**Holokaust** alebo **holokaustum** bola aj zápalná obeta (celopal) v Izraeli alebo starovekom Grécku, pozri pod zápalná obeť

**Holocaust** môže byť aj:
* televízny seriál USA z roku 1978, pozri Holocaust (televízny seriál)
* nemecký dokumentárny seriál z roku 2000, pozri Holokaust (televízny seriál)
* český televízny film z roku 2004, pozri Holocaust (televízny film)
* škótska heavy-metalová hudobná skupina, pozri Holocaust (hudobná skupina)
* divadelná hra Viliama Klimáčka z roku 2012, pozri Holokaust (divadelná hra)
Zoznam sochárov

## A
* François Gaspard Adam (* 1710 – † 1761)
* Gugliemo Agnelli (* 1238 – † 1313)
* Giovanni Antonio Amadeo (* 1447 – † 1522)
* Arnolfo di Cambio (* 1245 – † 1302)
* Hans Arp (* 1886 – † 1966)

## B
* Giovanni Baratta
* Alfred Barye (* 1839 – † 1882)
* Umberto Boccioni
* Andrea Bolgi
* Antoine Bourdelle
* Matyáš Bernard Braun (* 1684 – † 1738)
* Benedetto Briosco
* Gian Lorenzo Bernini (* 1598 – † 1680)
* Ferdinand Maxmilián Brokoff (* 1688 – † 1731)
* Jan Brokoff (* 1652 – † 1718)
* Agostino Bugiardini
* Dionigi Bussola

## C
* Alexander Calder
* Tino di Camaino
* Antonio Canova (* 1757 – † 1822)
* Agostino Carlini
* Anthony Caro
* Giannino Castiglioni
* Martin Ceplecha
* Vincenzo Cinque (* 1852 – † 1929)
* Valerio Cigoli
* Camille Claudelová (* 1864 – † 1943)

## Č
* David Černý (* 1967)

## D
* Donatello (* 1386 – † 1466)
* Giovanni de Martino (* 1870 – † 1935)
* Giacomo del Duca (* 1520 – † 1604)
* Karel Dvořák (* 1893 – † 1950)

## F
* Cosimo Fancelli (* asi 1620 – † 1688)
* Andrea Ferrucci (* 1465 – † 1526)
* Baltazar Fontana (* 1661 – † 1733)

## G
* Salvatore Garau (* 1945)
* Lorenzo Ghiberti (* 1378 – † 1455)
* Domenico Guidi (* 1625 – † 1701)
* Émile Guillemin (* 1841 – † 1907)

## H
* Jean-Antoine Houdon (* 1741 – † 1828)

## I
* René Iché (* 1897 – † 1954)

## J
* Robert Jacobsen (* 1912 – † 1993)
* Allen Jones (* 1937)

## K
* Yves Klein (* 1928 – † 1962)
* Emanuel Kodet
* Jan Kodet
* Jiří Korec

## L
* Jacques Lipchitz (* 1891 – † 1973)
* Girolamo Lucenti (* 1627 – † 1692)

## M
* Michelangelo Buonarroti (* 1475 – † 1564)
* Joan Miró
* Henry Moore
* Josef Václav Myslbek (* 1848 – † 1922)
* Erna Masarovičová (*1926 – † 2008)

## N
* Karel Nepraš (* 1932 – † 2002)

## O
* Orcagna

## P
* Dante Parini (* 1890 – † 1969)
* Pablo Picasso (* 1881 – † 1973)
* Karel Pokorný
* Hiram Powers
* Karl Prantl
* Vladimír Preclík

## R
* Arpád Račko (* 1930)
* Jean-François Raffaëlli
* Auguste Rodin (* 1840 – † 1917)
* Jaroslav Róna
* Louis-Francois Roubiliac

## S
* Abbondio Sangiorgio
* Veit Stoss
* Štefan Schwarz

## Š
* Jan Štursa (* 1880 – † 1925)

## T
* Erik Thommesen
* Bertel Thorvaldsen (* 1770 – † 1844)

* Jean Tinguely

## U
*Rudolf Uher

## V
* Aleš Veselý (* 1935)

## W
*Josef Wagner
*Zbigniew Wąsiel
*Alison Wilding
*Gertrude Vanderbilt Whitney

## Z
* Olbram Zoubek (* 1926)

## Zdroj

Kategória:Sochári
Sochári
Exxon Building

náhľad|1251 Avenue of the Americas
**Exxon Building** alebo **1251 Avenue of the Americas** je mrakodrap v New York City. Je súčasťou Rockefellerovho centra a je jeho druhou najvyššou stavbou hneď po GE Building. Má 54 poschodí a výšku 228,6 metrov. Autorom budovy je Wallace Harrison zo spoločnosti Harrison, Abramovitz & Harris. Výstavba budovy prebiehala v rokoch 1970 až 1971 ako ďalšia etapa dostavby Rockefellerovho centra.

## Pozri aj
* Zoznam najvyšších budov v New Yorku

## Iné projekty

## Externé odkazy
* záznam v databázy SkyscraperPage
* záznam v databázy Emporis

## Zdroj

Kategória:Mrakodrapy v New Yorku
Kategória:Architektúra z 1971
Kategória:Rockefellerovo centrum